Melissa en Melvin
Ons word een
2007 — Langs die wedrenbaan
Almal wat vir Melvin ken weet hoe gek hy oor motorfietse en quadwedrenne was. Dit is dus nie verbasend dat die paartjie se storie langs die wedrenbaan begin nie. Alhoewel Melissa en Melvin gesamentlike vriende gehad het, het die paartjie die eerste keer gesels toe Melissa gestrand was en ŉ saamrygeleentheid nodig gehad het. Hulle albei was nog op skool en Melissa vertel dat Melvin nie soos ŉ ridder opgetree het nie; inteendeel hy was blykbaar so bietjie nors. Ons glo dat hy dalk bietjie skaam was en nie geweet het hoe om voor die mooie Melissa op te treë nie. Wel, iets moes reg gewerk het, want van daai dag af was hulle vriende.
2007 — Die eerste soen
Melvin glo vas dat hy die eerste 'move' gemaak het met sy sjarmante geaardheid; maar blykbaar was Melissa die brawe een van die twee. Melissa vertel natuurlik dat een van Melvin se vriende haar gedaag het om die bruidegom te soen. Dit moes 'n baaaie goeie een gewees het, want net daar en dan het Melvin hoek, lyn en sinker vir Melissa geval. Komaan mense; dink julle rêrig dat Melvin en sy vriend nie kop-in-een-mus was nie!
2008 — Pragtige paartjie
2008 was 'n belangrike jaar in die pragtige paartjie se liefdesverhaal. Op 26 Oktober, het Melvin vir Melissa gevra om sy meisie te wees. Natuurlik het hulle liefde van daar af net geblom.
2010-2014 — Die 'gap' jare
'Fast forward' deur die vier jaar waarin die verliefdes soos vinkel en koljander was. Dit was duidelik aan almal dat die twee se gevoelens vir mekaar nooit sal verander nie en dat hulle bymekaar hoort. Gedurende hierdie tydperk is hulle saam deur diepe waters, het hulle asemrowende bestemmings besoek, was hulle by gesellige familiegeleenthede, saam vriende op prettige avonture en het die twee heeltyd die lewe hand-aan-hand aangepak – nes dit behoort te wees tussen verliefdes.
2015 — Op een knieg
Uiteindelik! Agt jaar later, op 6 November 2015, het Melvin die groot vraag gevra by Kapama. Soos almal vir Melvin ken, was die affêre haarfyn beplan tot in die fynste detail. Alles het perfek verloop... totdat Melissa siek geword het.
Die paartjie moes byna minute voor die beplande groot vraag die wildrit kortknip en omdraai huistoe. Net daar en dan het Melvin besef dis nou of nooit! Hy het sy moed bymekaar geskraap, op een knieg gegaan en Melissa gevra om met hom te trou. Dit terwyl 'n bakkie vol toeriste aan die anderkant van die rivier gesit en wag het vir die groot oomblik. Gelukkig het Melvin se 'stage fright' nie oorgeneem nie, anders het ons nóg agt jaar gewag.
2016 — Die twee word een
Ons bruidspaar het 22 Oktober 2016 uitgesonder om voor familie en vriende in die huwelik te treë. Wat ŉ voorreg om die eerste dag van die res van hulle lewe as Meneer en Mevrou Duvenage saam hulle te kan deel.
Melissa en Melvin kan nie wag om julle daar te sien nie!
Langs die wedrenbaan
Almal wat vir Melvin ken weet hoe gek hy oor motorfietse en quadwedrenne was. Dit is dus nie verbasend dat die paartjie se storie langs die wedrenbaan begin nie. Alhoewel Melissa en Melvin gesamentlike vriende gehad het, het die paartjie die eerste keer gesels toe Melissa gestrand was en 'n saamrygeleentheid nodig gehad het. Hulle albei was nog op skool en Melissa vertel dat Melvin nie soos 'n ridder opgetree het nie; inteendeel hy was blykbaar so bietjie nors. Ons glo dat hy dalk bietjie skaam was en nie geweet het hoe om voor die mooie Melissa op te treë nie. Wel, iets moes reg gewerk het, want van daai dag af was hulle vriende.
Die 'gap' jare
Op een knieg
Die twee word een